ระเบียบกระทรวงการคลังระเบียบกระทรวงการคลังว่าด้วยการรับจ่าย เก็บรักษาเกี่ยวกับแสตมป์สรรพสามิตพ.ศ.๒๕๔๗ ด้วยกระทรวงการคลังพิจารณาเห็นว่าแสตมป์สรรพสามิตเป็นหลักฐานที่ใช้แสดงการเสียภาษีจึงจำเป็นต้องมีการควบคุมให้เหมาะสมและรัดกุมเพื่อมิให้เกิดความเสียหายแก่ทางราชการประกอบกับได้มีกฎกระทรวงแบ่งส่วนราชการกรมสรรพสามิตกระทรวงการคลัง พ.ศ.๒๕๔๕ และประกาศกระทรวงการคลัง เรื่องกำหนดและแบ่งส่วนราชการตามกฎกระทรวงแบ่งส่วนราชการกรมสรรพสามิต กระทรวงการคลัง พ.ศ. ๒๕๔๕ ดังนั้นเพื่อให้สอดคล้องกับการกำหนดตำแหน่งอำนาจหน้าที่ตามประกาศดังกล่าวและเพื่อเป็นการอำนวยความสะดวกให้แก่ผู้มีหน้าที่เสียภาษีสรรพสามิตสมควรปรับปรุงระเบียบดังกล่าวเสียใหม่อาศัยอำนาจตามความในมาตรา๔๗ แห่งพระราชบัญญัติสุรา พ.ศ. ๒๔๙๓มาตรา ๕ แห่งพระราชบัญญัติยาสูบ พ.ศ. ๒๕๐๙มาตรา ๕ แห่งพระราชบัญญัติภาษีสรรพสามิต พ.ศ. ๒๕๒๗จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการรับ จ่าย เก็บรักษาเกี่ยวกับแสตมป์สรรพสามิต พ.ศ.๒๕๔๗ข้อ ๒[๑] ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกระเบียบกระทรวงการคลังว่าด้วยการรับ จ่าย เก็บรักษาเกี่ยวกับแสตมป์สรรพสามิต พ.ศ.๒๕๔๕ข้อ ๔ ในระเบียบนี้แสตมป์สรรพสามิตหมายความว่าแสตมป์ที่รัฐบาลทำหรือจัดให้มีขึ้นเพื่อใช้ในการจัดเก็บภาษี ตามพระราชบัญญัติสุราพ.ศ. ๒๔๙๓ พระราชบัญญัติยาสูบ พ.ศ.๒๕๐๙ และพระราชบัญญัติภาษีสรรพสามิต พ.ศ.๒๕๒๗สถานที่เก็บแสตมป์หมายความว่า ห้อง ตู้ หีบ หรือกำปั่น ที่มีความมั่นคงแข็งแรงและให้หมายความรวมถึงสถานที่อื่นที่อธิบดีกรมสรรพสามิตอนุญาตให้ใช้เก็บรักษาแสตมป์สรรพสามิตด้วยข้อ ๕ เพื่อประโยชน์ในการจัดเก็บภาษีแสตมป์สรรพสามิตทุกชนิดให้มีมูลค่าตามค่าภาษีที่กำหนดโดยพระราชบัญญัติสุรา พ.ศ.๒๔๙๓ พระราชบัญญัติยาสูบ พ.ศ.๒๕๐๙ พระราชบัญญัติภาษีสรรพสามิต พ.ศ.๒๕๒๗ และพระราชบัญญัติพิกัดอัตราภาษีสรรพสามิต พ.ศ.๒๕๒๗ข้อ ๖ให้อธิบดีกรมสรรพสามิตเป็นผู้รักษาการตามระเบียบนี้หมวด๑การรับและการเก็บรักษา ข้อ๗ การรับแสตมป์สรรพสามิตก่อนนำเข้าเก็บรักษา ให้มีกรรมการตรวจนับและรับแสตมป์ประกอบด้วย๗.๑ในเขตกรุงเทพมหานคร ให้ข้าราชการกองรายได้ ซึ่งดำรงตำแหน่งตั้งแต่ระดับ ๗ ขึ้นไปจำนวน ๑ คน และตั้งแต่ระดับ ๔ ขึ้นไป จำนวนไม่น้อยกว่า ๓ คน๗.๒ในเขตจังหวัดอื่น(๑) ให้สรรพสามิตพื้นที่หรือผู้แทน และข้าราชการในสำนักงานสรรพสามิตพื้นที่ ซึ่งดำรงตำแหน่งตั้งแต่ระดับ ๔ขึ้นไป จำนวนไม่น้อยกว่า ๒ คน(๒) ให้สรรพสามิตพื้นที่สาขาหรือผู้แทน และข้าราชการในสำนักงานสรรพสามิตพื้นที่สาขาซึ่งดำรงตำแหน่งตั้งแต่ระดับ ๓ ขึ้นไป จำนวนไม่น้อยกว่า ๒ คนข้อ ๘ ให้กรรมการตามข้อ ๗ทำการตรวจนับและรับแสตมป์สรรพสามิตตามหลักฐานการนำส่งถ้าปรากฏว่าแสตมป์สรรพสามิตถูกต้องหรือไม่ถูกต้องให้กรรมการบันทึกการตรวจรับไว้เป็นหลักฐานแล้วส่งมอบกรรมการเก็บรักษาตามนัยข้อ ๑๑เพื่อนำเข้าเก็บรักษาและรายงานกรมสรรพสามิต หรือสำนักงานสรรพสามิตพื้นที่แล้วแต่กรณีข้อ ๙ ให้มีสถานที่เก็บแสตมป์สำหรับเก็บรักษาแสตมป์สรรพสามิตในสถานที่ราชการทั้งในเขตกรุงเทพมหานครและในเขตจังหวัดอื่นกรณีสถานที่เก็บแสตมป์ในสถานที่ราชการมีไม่เพียงพอหรือมีกรณีอื่นอันเป็นเหตุให้ไม่สามารถนำแสตมป์เข้าเก็บรักษาได้ให้เก็บรักษาแสตมป์ไว้ ณ สถานที่อื่นได้ ทั้งนี้ต้องได้รับอนุญาตจากอธิบดีกรมสรรพสามิตข้อ ๑๐ สถานที่เก็บแสตมป์ ให้มีกุญแจอย่างน้อย ๒ดอก อย่างมาก ๓ ดอกแต่ละดอกต้องมีลักษณะต่างกันโดยให้กรรมการเป็นผู้ถือกุญแจคนละดอกข้อ ๑๑ การเก็บรักษาแสตมป์สรรพสามิตให้มีกรรมการเก็บรักษาแสตมป์ประกอบด้วย๑๑.๑ในเขตกรุงเทพมหานคร ให้ข้าราชการกองรายได้ ซึ่งดำรงตำแหน่งตั้งแต่ระดับ ๗ ขึ้นไปจำนวน ๑ คน และตั้งแต่ระดับ ๖ ขึ้นไป จำนวน ๒ คน๑๑.๒ในเขตจังหวัดอื่น(๑) ให้ข้าราชการในสำนักงานสรรพสามิตพื้นที่ซึ่งดำรงตำแหน่งตั้งแต่ระดับ ๗ ขึ้นไป จำนวน ๑ คน และตั้งแต่ระดับ ๔ ขึ้นไป จำนวน๒ คน(๒) ให้ข้าราชการในสำนักงานสรรพสามิตพื้นที่สาขาซึ่งดำรงตำแหน่งระดับ๖ ขึ้นไป จำนวน ๑ คน และตั้งแต่ระดับ ๓ ขึ้นไป จำนวน ๒ คนให้กรรมการเก็บรักษาแสตมป์สรรพสามิตเป็นผู้ถือกุญแจในกรณีสถานที่เก็บแสตมป์มีที่ใส่กุญแจ ๓ ดอก ให้กรรมการถือกุญแจคนละดอกถ้าสถานที่เก็บแสตมป์มีที่ใส่กุญแจ ๒ ดอก ให้กรรมการที่อาวุโสถือกุญแจคนละดอกข้อ ๑๒ถ้ากรรมการเก็บรักษาแสตมป์ผู้ใดไม่สามารถปฏิบัติหน้าที่กรรมการได้ให้หัวหน้าหน่วยงานพิจารณาแต่งตั้งข้าราชการตามนัยข้อ๑๑ เป็นกรรมการแทนชั่วคราวให้ครบจำนวนการแต่งตั้งผู้ที่จะเป็นกรรมการแทนจะแต่งตั้งไว้เป็นการประจำเพื่อปฏิบัติหน้าที่แทนชั่วคราวก็ได้หมวด๒การเบิกและจ่าย ข้อ ๑๓ การเบิกแสตมป์สรรพสามิต เพื่อไว้สำรองจ่าย๑๓.๑กรณีส่วนราชการอื่น ให้ทำหนังสือขอเบิกตามชนิดและจำนวนที่ต้องการไปยังกรมสรรพสามิตหรือสำนักงานสรรพสามิตพื้นที่ แล้วแต่กรณี เป็นการล่วงหน้าโดยให้ระบุชื่อและตำแหน่งเจ้าหน้าที่ผู้รับซึ่งต้องดำรงตำแหน่งตั้งแต่ระดับ ๔ขึ้นไป๑๓.๒กรณีสำนักงานสรรพสามิตพื้นที่ให้สรรพสามิตพื้นที่ทำหนังสือขอเบิกตามชนิดและจำนวนที่ต้องการไปยังกรมสรรพสามิตล่วงหน้าไม่น้อยกว่า ๓๐ วันโดยแจ้งให้ชัดเจนว่าประสงค์จะให้กรมสรรพสามิตนำส่งหรือสำนักงานสรรพสามิตพื้นที่ไปขอรับกรณีสำนักงานสรรพสามิตพื้นที่ไปขอรับให้ระบุชื่อและตำแหน่งเจ้าหน้าที่ผู้รับซึ่งต้องดำรงตำแหน่งตั้งแต่ระดับ ๔ ขึ้นไป๑๓.๓กรณีสำนักงานสรรพสามิตพื้นที่สาขาให้สรรพสามิตพื้นที่สาขาทำหนังสือขอเบิกตามชนิดและจำนวนที่ต้องการไปยังสำนักงานสรรพสามิตพื้นที่โดยให้ระบุชื่อและตำแหน่งเจ้าหน้าที่ผู้รับซึ่งต้องดำรงตำแหน่งตั้งแต่ระดับ ๓ ขึ้นไป ข้อ ๑๔ การจ่ายแสตมป์สรรพสามิต๑๔.๑การจ่ายส่วนราชการอื่น ให้กองรายได้ หรือสำนักงานสรรพสามิตพื้นที่ แล้วแต่กรณีตรวจเอกสารหลักฐานการขอรับแสตมป์เมื่อถูกต้องให้จ่ายแสตมป์ตามชนิดและจำนวนตามเอกสารที่ขอเบิก๑๔.๒การจ่ายสำนักงานสรรพสามิตพื้นที่ ให้กองรายได้ จ่ายแสตมป์โดยทำใบนำส่งแสตมป์ตามแบบส.ส.๑/๔๘ซึ่งประกอบด้วย ๕ ตอน ดังนี้(๑) ตอนต้นขั้วให้เก็บไว้ที่กองรายได้(๒) ตอนที่๑ และ ๒ส่งให้สำนักงานสรรพสามิตพื้นที่โดยทำหนังสือนำส่งเพื่อใช้เป็นหลักฐานตรวจสอบเมื่อสำนักงานสรรพสามิตพื้นที่ตรวจสอบแล้วให้ทำหนังสือพร้อมแนบใบนำส่งแสตมป์ตอนที่ ๒ ส่งกรมสรรพสามิต(๓) ตอนประจำห่อใช้กำกับการนำส่งแสตมป์ที่ขอเบิก(๔) ตอนสำเนาส่งให้สำนักงานสรรพสามิตภาคโดยทำหนังสือนำส่งในการนำส่งแสตมป์สรรพสามิตให้กองรายได้จัดเจ้าหน้าที่จำนวนไม่น้อยกว่า ๖ คนโดยต้องมีข้าราชการซึ่งดำรงตำแหน่งตั้งแต่ระดับ ๖ ขึ้นไปเป็นหัวหน้าควบคุมการนำส่ง๑๔.๓การจ่ายสำนักงานสรรพสามิตพื้นที่สาขาให้สำนักงานสรรพสามิตพื้นที่จ่ายแสตมป์ตามชนิด ตามหนังสือที่ขอเบิกโดยให้พิจารณาจ่ายในจำนวนที่เหมาะสมต่อการใช้แสตมป์แต่ละชนิดในแต่ละพื้นที่สาขาโดยทำใบนำส่งแสตมป์ตามแบบ ส.ส.๑/๔๘ซึ่งประกอบด้วย ๕ ตอน ดังนี้(๑) ตอนต้นขั้วให้เก็บไว้ที่สำนักงานสรรพสามิตพื้นที่(๒) ตอนที่๑ และ ๒ส่งให้สำนักงานสรรพสามิตพื้นที่สาขาโดยทำหนังสือนำส่งเพื่อใช้เป็นหลักฐานตรวจสอบเมื่อสำนักงานสรรพสามิตพื้นที่สาขาตรวจสอบแล้ว ให้ทำหนังสือพร้อมแนบใบนำส่งแสตมป์ตอนที่ ๒ ส่งสำนักงานสรรพสามิตพื้นที่(๓) ตอนประจำห่อใช้กำกับการนำส่งแสตมป์ที่ขอเบิก(๔) ตอนสำเนาส่งให้สำนักงานสรรพสามิตภาคโดยทำหนังสือนำส่ง๑๔.๔การจ่ายให้ผู้เสียภาษีให้จ่ายตามหลักฐานการเสียภาษีเมื่อเจ้าหน้าที่ได้จ่ายแสตมป์แล้วให้นำหลักฐานดังกล่าวบันทึกลงบัญชีเงินที่ได้รับไว้ตามระเบียบนี้ให้ปฏิบัติตามระเบียบกระทรวงการคลังว่าด้วยการเก็บรักษาเงินและการนำเงินส่งคลังของส่วนราชการ พ.ศ.๒๕๒๐ หรือตามระเบียบกระทรวงการคลังว่าด้วยการเก็บรักษาเงินและการนำเงินส่งคลังในหน้าที่ของอำเภอและกิ่งอำเภอ พ.ศ.๒๕๒๐ แล้วแต่กรณีหมวด๓การควบคุมทางบัญชี ข้อ๑๕ ให้กองรายได้ ทำบัญชีคุมการรับจ่ายแสตมป์สรรพสามิต และให้ลงรายการทุกครั้งที่มีการรับ จ่ายแสตมป์เมื่อสิ้นเดือนให้ทำรายงานการรับ จ่ายแสตมป์และแสตมป์คงเหลือ เสนอกรมสรรพสามิตข้อ ๑๖ ให้สำนักงานสรรพสามิตพื้นที่ทำบัญชีตามแบบส.ส. ๐๓๐๑เมื่อสิ้นเดือนให้ทำงบเดือนตามแบบ ส.ส.๒/๔๐และ ส.ส.๒/๔๐ กส่งกรมสรรพสามิตภายในวันที่ ๑๕ ของเดือนถัดไปข้อ ๑๗ให้สำนักงานสรรพสามิตพื้นที่สาขาทำบัญชีตามแบบ ส.ส.๐๓๐๑ เมื่อสิ้นเดือนให้ทำงบเดือนตามแบบ ส.ส.๒/๔๐และ ส.ส.๒/๔๐ กส่งสำนักงานสรรพสามิตพื้นที่ภายในวันที่ ๕ ของเดือนถัดไปหมวด๔การตรวจสอบ ข้อ ๑๘ การตรวจสอบแสตมป์สรรพสามิตให้ผู้อำนวยการกองรายได้แต่งตั้งข้าราชการ ซึ่งดำรงตำแหน่งตั้งแต่ระดับ ๔ ขึ้นไป จำนวน ๓ คนเป็นกรรมการตรวจนับแสตมป์คงเหลือเป็นประจำทุกเดือน แล้วรายงานให้กรมสรรพสามิตทราบให้สรรพสามิตพื้นที่แต่งตั้งข้าราชการในสำนักงานสรรพสามิตพื้นที่ซึ่งดำรงตำแหน่งตั้งแต่ระดับ๓ ขึ้นไป จำนวน ๒ คน เป็นกรรมการตรวจนับแสตมป์คงเหลือที่สำนักงานสรรพสามิตพื้นที่สำนักงานสรรพสามิตพื้นที่สาขา เป็นประจำทุกเดือนแล้วรายงานให้ผู้อำนวยการสำนักงานสรรพสามิตภาคทราบให้ผู้อำนวยการสำนักงานสรรพสามิตภาคตรวจสอบแสตมป์คงเหลือของสำนักงานสรรพสามิตพื้นที่ สำนักงานสรรพสามิตพื้นที่สาขาที่มีการเก็บรักษาแสตมป์เป็นประจำทุก ๓ เดือน แล้วรายงานให้กรมสรรพสามิตทราบประกาศณ วันที่ ๒๒ มกราคม พ.ศ. ๒๕๔๗ร้อยเอกสุชาติ เชาว์วิศิษฐรัฐมนตรีว่าการกระทรวงการคลังสุภาพร/พิมพ์๒๕มีนาคม ๒๕๔๗จีระ/พัชรินทร์/ตรวจ๑๒เมษายน ๒๕๔๗A+B[๑] รก.๒๕๔๗/พ๑๐ง/๗/๒๖ มกราคม ๒๕๔๗